Uzņēmuma nosaukums

Reģ. Nr.

 Vieta, datums

 Apstiprinu: uzņēmuma amatpersonas vārds uzvārds, paraksts

Neatliekamās medicīniskās palīdzības sniegšanas kārtība ārstniecības iestādē

# Rīcības secība negadījuma vietā

Kā rīkoties?

* Saglabāt mieru
* Novērtēt situāciju, tai skaitā esošās un draudošās briesmas
* Rīkoties ātri, droši un mērķtiecīgi
* Nebaidīties no kļūdām
* Sargāt pašiem sevi

Glābšanas ķēdes pamatprincipu posmi:

* Tūlītējie palīdzības pasākumi
* Palīdzības izsaukšana
* Cietušā aprūpe līdz ierodās NMP brigāde

**Tūlītējie palīdzības pasākumi**

Tūlītējie palīdzības pasākumi tiek veikti nekavējoties pirms palīdzības izsaukšanas, lai saglābtu cietušā vai saslimušā dzīvību. Tas saistās ar briesmu avota novēršanu kā liesmu novēršana, elektrības atslēgšana, asiņošanas apturēšana, atdzīvināšanas pasākumu veikšana.

Ja cietušajam nepieciešama ilgstošāka tūlītējā palīdzība, lūgt ātro palīdzību izsaukt kādam citam.

Ārstniecības iestādes darbinieks, ja nepieciešams, pirmajai nepieciešamajai palīdzībai, izmanto pirmās neatliekamās palīdzības komplektu. Tas atrodas \_\_\_\_\_\_\_\_\_\_\_ optometrista kabinetā.

**Palīdzības izsaukšana**

Veselības sarežģījumi, pie kuriem noteikti jāsauc neatliekamā medicīniskā palīdzība:

* bezsamaņa, krampji, nav elpošanas;
* smaga trauma;
* spēcīga asiņošana;
* pēkšņas sāpes krūtīs;
* stipras, pēkšņas sāpes jebkurā ķermeņa vietā (rokās, galvā, kājās, vēderā);
* ķermeņa vienas puses pēkšņs nejutīgums, nekustīgums;
* izteikts, pēkšņs elpas trūkums u.c. dzīvībai kritiski stāvokļi.

Neatliekamā medicīniskā palīdzība - 113!

Zvanot uz neatliekamās medicīniskās palīdzības tālruni “113”, dispečers jautās:

* kur atrodas pacients/kur noticis negadījums?
* kas ir noticis un cik ir cietušo?
* cik vecs ir cietušais?
* vai cietušais ir pie samaņas, vai viņš spēj elpot?
* kas ir zvanītājs un pa kādu kontakttālruni vajadzības gadījumā viņu var sazvanīt?

**Cietušā aprūpe**

Cietušā aprūpe sevī ietver pirmo palīdzību līdz ātrās palīdzības ierašanās brīdim, runāšanu palīdzības sniegšanas brīdī un psiholoģisko atbalstu. Ar cietušo jārunā mierīgi, nomierinoši, bet pārliecinoši. Noteikti jāiepazīstina ar sevi un jāuzklausa cietušo. Nedrīkst atstāt cietušo vienu un cietušais ir jāinformē par savām darbībām. Informācijai jābūt reālai, tai pašā laikā, pozitīvai. Jācenšas pasargāt cietušo no ziņkārīgajiem un, ja iespējams, jāinformēt viņa radiniekus par notiekošo.